เงินบาทแข็งทำพิษฉุดงบฯ GUNKUL ไตรมาส 1/61 พลิกขาดทุน 109.11 ลบ.
เงินบาทแข็งทำพิษฉุดงบฯ GUNKUL ไตรมาส 1/61 พลิกขาดทุน 109.11 ลบ. จากปีก่อนกำไร 186.11 ลบ.
15 พ.ค. 2561

บริษัท กันกุลเอ็นจิเนียริ่ง จำกัด (มหาชน) หรือ GUNKUL รายงานผลการดำเนินงานประจำไตรมาส 1/61 สิ้นสุด ณ วันที่ 31 มี.ค.61 ดังนี้

โดยผลการดำเนินงานประจำไตรมาส 1/61 พลิกขาดทุน เนื่องจากบริษัทได้รับผลกระทบจากค่าใช้จ่ายดำเนินงานในส่วนของค่าธรรมเนียมการยกเลิกสัญญาสิทธิซื้อขายเงินตราต่างประเทศและขาดทุนจากอัตราแลกเปลี่ยน ซึ่งเป็นผลสืบเนื่องจากการนำเข้าอุปกรณ์เพื่อใช้ในการพัฒนาโครงการโรงไฟฟ้ากังหันลมจํานวน 3 โครงการ ในรูปสกุลเงินตราต่างประเทศ (US$) ของบริษัทฯ
โดยการพัฒนาโครงการจําเป็นต้องใช้ระยะเวลานานและมีงบประมาณการนำเข้าอุปกรณ์จากต่างประเทศทั้ง 3 โครงการกว่า 10,000 ล้านบาท โดยในระยะเวลาที่ผ่านมาดังกล่าวเกิดการแข็งค่าขึ้นของค่าเงินบาทอย่างรวดเร็วของประเทศไทย จากอัตรา 36 บาท มาสู่ระดับ 31 บาทต่อเหรียญสหรัฐอเมริกา